Eriti tahaks välja tuua ettevalmistustööde põhjalikkust. Osariigi juht Anna Bligh tegi ära suurepärase töö, astudes orkaanile eelnenud päevadel mitmeid kordi päevas eetrisse ja julgustades inimesi varuma ravimeid, toitu, vett, patareisid - kõike, mida võib vaja minna, kui elekter mitmeks päevaks kaob ja kanalisatsioon üles ütleb. Madalamates piirkondades koputasid politseinikud nende majade  ustele, mida torm ja tulvavesi purustada ähvardasid. Olgu tänatud meteoroloogiajaamad - tänu eelhoiatusele ei jäetud kedagi tähelepanuta.